สวัสดีค่ะ ประจำเดือนรอบนี้มาช้ากว่าเดิม และปกติจะเป็นประจำเดือน7วัน ซึ่งรอบนี้เป็นมาได้10วันแล้ว แต่ไม่แน่ใจเลยค่ะว่าประจำเดือนหมดหรือยัง เพราะ มีทั้งตกขาว และเลือดสีน้ำตาลปนออกมาด้วยค่ะ มีอาการปวดท้องน้อยตอนเลือดออก จะเป็นแค่ช่วงเช้า หลังจากนั้นก็ปกติค่ะ อาการแบบนี้เป็นมา2วันแล้วค่ะ และประจำเดือนในรอบนี้ปริมาณออกมาน้อยกว่าเดิมด้วยค่ะ ผ้าอนามัยแผ่นเดียวสามารถอยู่ได้ทั้งวันเลย เปรียบเทียบนะคะ เพราะเปลี่ยนทุกๆ3-4ชม.อยู่แล้วค่ะ แบบนี้มีสาเหตุมาจากอะไรคะ
สวัสดีค่ะ หากประจำเดือนในรอบนี้มาผิดปกติไป โดยมีปริมาณที่น้อยกว่าปกติ และยังคงมีเลือดออกมารวม 10 วันแล้ว หากที่ผ่านมาได้มีเพศสัมพันธ์ แนะนำควรตรวจหาการตั้งครรภ์ดูก่อนค่ะ เพราะเลือดที่ออก อาจเกิดจากภาวะแทรกซ้อนของการตั้งครรภ์ก็ได้ แต่หากตรวจไม่พบ แนะนำควรสังเกตเลือดที่ออกไปก่อน หากยังคงไม่หยุดไหล หรือหยุดไหล แต่เกิดมีเลือดออกผิดปกติมาอีก อาจเกิดจากสาเหตุ เช่น มีมดลูกอักเสบ มีเนื้องอกมดลูก เยื่อบุโพรงมดลูกหนาตัว มะเร็งปากมดลูก เป็นต้น หรือหากมีการใช้ยาฮอร์โมนต่างๆ อยู่ ก็อาจเป็นสาเหตุได้ ดังนั้น หากเลือดยังคงไม่หยุดไหล ก็ควรไปพบสูติ-นรีแพทย์เพื่อตรวจหาสาเหตุค่ะ